Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Riippumatta siitä keitä olemme, mihin etniseen ryhmään kuulumme, -
missä maassa asumme ja mitä kieltä puhumme, -
meillä on kaikilla jotain yhteistä.
Kaikille tulee eteen kiusauksia.
Vihollinen testaa jokaisen uskovan uskoa.
Tutkimme nyt tunnettua raamatunkohtaa, -
jossa Messias joutui erämaahan vihollisen kiusattavaksi.
Vihollinen ilmestyy jaejaksossa kiusaajana, -
mutta vielä useammin sitä kutsutaan paholaiseksi.
Siinä käytetään kreikan sanaa, josta juontuu sana diabolinen.
Nimitys kertoo ovelasta, viisaasta ja älykkäästä olennosta, -
joka käyttää viisauttaan väärään tarkoitukseen, -
toisten harhauttamiseen ja kukistamiseen, -
jotta heidän tahtonsa tapahtuisi, ei Jumalan, -
eikä se, mikä on parasta muille ihmisille.
Meidän pitää oivaltaa, että meillä on vihollinen.
Jumalan Sana opettaa meille sen, mikä meidän tarvitsee tietää, -
jotta voisimme menestyä elämässämme.
Menestyminen on kuuliaisuutta Jumalan Sanalle ja tahdolle.
Otetaan nyt esille Matteuksen evankeliumin luku 3.
Viimeksi pääsimme kohtaan, -
jossa Jeesuksen juridinen isä Joosef sai unessa ohjeen -
lähteä Galileaan.
Galilea on paikka, -
jossa Messias alkaa näyttää, kuka hän on ja mitä hän aikoo tehdä.
Ensin katsomme erästä toista asiaa.
Messias asui Galileassa kaupungissa nimeltä Nasaret.
Nimi Nasaret viittaa sellaiseen, joka kieltäytyy kiusauksista, -
vastaa viholliselle kieltävästi ja pitää Jumalan Sanan.
Messias on sellainen.
Mutta vihollinen haastaa sen, keitä olemme Jumalassa.
Tässä luvussa opimme, miten vihollisen voi voittaa.
Matteus 3:1: -
"Niinä päivinä tuli Johannes Kastaja -
ja saarnasi Juudean erämaassa..."
Sana "erämaa" on täynnä ilmoitusta.
Se viittaa riippuvuuteen Jumalasta.
Jos et elä Jumalaan luottaen ja hänestä riippuvaisena, -
hengellinen elämä ei luonnistu.
Et tunne iloa etkä Jumalan huolenpitoa.
Ilmaisu "Juudean erämaa" kertoo seuraavaa.
Sana Juudea tarkoittaa ylistämistä.
Kun olemme riippuvaisia Jumalasta, alamme ylistää häntä.
Elämme kiitettävää elämää, joka tuo Jumalalle kunniaa.
Sellainen on kolmannen luvun asiayhteys.
"Niinä päivinä tuli Johannes Kastaja -
ja saarnasi Juudean erämaassa ja sanoi: 'Tehkää parannus, -
sillä taivasten valtakunta on tullut lähelle'."
Hetki, jolloin Messias tulee julkisuuteen, lähestyy.
Hän aloittaa maanpäällisen palvelutyönsä.
Johannes julistaa erityisesti taivaan valtakuntaa.
Se on taivaassa mutta on tulossa maan päälle.
Jakeessa 2 on kreikan sana metanoia: "Tehkää parannus, -
sillä taivasten valtakunta on tullut lähelle."
Parannuksen teko on välttämätöntä uskonelämässä.
Parannuksen teko, metánoia, tulee kahdesta kreikan sanasta: -
sanasta -noia, joka tarkoittaa tietoa, sitä, mitä mieli on täynnä, -
ja sanasta metá, joka tarkoittaa "jälkeen" tai "kanssa".
Eli kun olemme saaneet tietoa, meidän pitäisi reagoida -
kääntymällä Jumalan puoleen. Sitä parannuksen teko on.
Johannes kutsui ihmisiä kääntymään Jumalan puoleen -
ja poispäin synnistä, koska he elivät merkittäviä aikoja.
Jae 3: "Sillä hän on se, josta profeetta Esaias puhuu sanoen: -
'Huutavan ääni kuuluu erämaassa: 'Valmistakaa Herralle tie...'"
Kyseessä oli valmistautuminen Messiaan ilmestymiseen.
"Huutavan ääni kuuluu erämaassa: 'Valmistakaa Herralle tie, -
tehkää polut hänelle tasaisiksi'.'" Siinä puhutaan useista poluista.
Evankeliumin kanssa voi joutua tekemisiin monin eri tavoin.
Messias kohtaa ihmisiä monissa eri paikoissa.
On kuitenkin vain yksi Messias ja yksi tie Jumalan valtakuntaan.
On monta tapaa kohdata hänet.
Joskus ihmiset löytävät hänet vaikeuksien kautta.
Toiset kohtaavat totuuden normaaleissa olosuhteissa, etsimättä.
Monet eri kokemukset voivat johtaa totuuden tuntemiseen.
Toiset löytävät totuuden surun kautta, toiset hyvien asioiden.
Jumala voi vetää ihmisiä uskoon monin eri tavoin.
"...'tehkää polut hänelle tasaisiksi'." (KJV: "Hänen polkunsa.")
"Ja Johanneksella oli puku kamelinkarvoista..."
Tuohon aikaan tuossa kulttuurissa kamelinkarva oli roskaa.
Vain kaikkein köyhimmät käyttivät siitä tehtyjä vaatteita.
Johannes Kastaja oli köyhä -
eikä sopinut tavalliseen yhteiskuntaan.
Kamelinkarvaan verhottuja pidettiin hylkiöinä.
Sellaisen kuvan maailma sai Johanneksesta.
Kamelinkarvan lisäksi hänellä oli "vyötäisillään nahkavyö".
Nahkavyö merkitsi palvelemista.
Ihmiset vyöttivät itsensä työntekoon ja palveluun.
Johanneksen evankeliumissa Messias vyöttäytyi ennen pääsiäistä, -
otti pyyhkeen ja vesimaljan ja pesi opetuslastensa jalat.
Nahkavyö kertoo palvelemisesta ja nöyryydestä.
Myös Johanneksella oli "vyötäisillään nahkavyö; -
ja hänen ruokanaan oli heinäsirkat ja metsähunaja."
Talmudissa kerrotaan, -
että juutalaiset saavat syödä joitakin heinäsirkkalajeja.
Heinäsirkkoja ei koskaan myyty torilla.
Ne piti pyydystää itse, -
koska ne eivät olleet kovin maukkaita.
Villihunaja ei ollut mehiläisistä saatua vaan se puristettiin taateleista.
Maahan pudonneista taateleista tehtiin "hunajaa" eli makeaa hilloa.
Johannes söi heinäsirkkoja ja dippasi niitä edulliseen taatelihunajaan.
Eli Johannes ei ajatellut vaatteita tai ruokaa.
Me pukeudumme mielellämme hienoihin vaatteisiin -
ja syömme hyvää ruokaa.
Johannes oli kiinnostuneempi Jumalan valtakunnasta.
Hän alkoi Jumalasta riippuvaisena julistaa erämaassa -
kääntymistä Jumalan puoleen, -
koska Messias ja Jumalan valtakunta olivat lähellä.
Jae 5 "Silloin vaelsi hänen tykönsä Jerusalem -
ja koko Juudea ja kaikki Jordanin ympäristö..."
Johannes on hepreaksi Jochanan.
Se merkitsee hänelle annettua Jumalan armoa ja mielisuosiota.
Johannes Kastaja on hepreaksi Jochanan Ha-Matbil.
Kaste merkitsi valmistautumista johonkin.
Esimerkiksi ennen kuin papit ja leeviläiset palvelivat temppelissä -
tai ilmestysmajassa, he upottautuivat veteen.
Heidän seremoniallinen asemansa muuttui -
valmistautumattomasta valmistautuneeksi.
Kaste merkitsee Sanassa monta toisiinsa liittyvää asiaa.
Yksi niistä on valmistautuminen.
Johannes tarkoittaa: "Valmistautukaa Jumalan valtakuntaan, -
koska Messias on lähellä."
"Taivasten valtakunta on lähellä" tarkoittaa: "Messias tulee."
Messias Joosefin poika kutsuu ihmisiä parannukseen, -
koska hän aikoo käsitellä heidän syntinsä.
Tässä kerrotaan monien tulleen paikalle.
"Silloin vaelsi hänen tykönsä Jerusalem ja koko Juudea -
ja kaikki Jordanin ympäristö, -
ja hän kastoi heidät Jordanin virrassa..."
Nimet ovat hepreassa tärkeitä.
Jordan tulee heprean sanasta, joka merkitsee "alas menemistä".
Jerusalemista ja Samariasta pitää laskeutua, kun mennään Jordanille.
Tultaessa eri paikoista Jordanille, -
laskeudutaan alempana sijaitsevalle Jordanille.
Nimitys Jordan viittaa nöyryyteen.
Tuota jokea kutsuttiin Jordaniksi, -
koska se merkitsee alas menemistä, nöyrtymistä.
"...ja hän kastoi heidät Jordanin virrassa, -
kun he tunnustivat syntinsä."
Jae 7: "Mutta nähdessään -
paljon fariseuksia ja saddukeuksia tulevan kasteelle..."
Eri sananpaikat vahvistavat, -
että kaikki pitivät Johannes Kastajaa profeettana.
Hän ei julistanut kansalle mieluisia asioita.
Johannes Kastaja oli sitoutunut Jumalan lakiin.
Hän ei halunnut tehdä kompromissia Jumalan Sanan kanssa.
Hän ei esimerkiksi hyväksynyt erästä Tooran vastaista avioliittoa.
Se olisi ollut Jumalan Sanan vastainen.
Johannes kärsi ja lopulta kuoli kantansa vuoksi.
Ihmiset näkivät, että Johannes suhtautui Sanaan vakavasti.
Hänet Jumala oli voidellut Messiaan tulon sanansaattajaksi.
Sana vahvistaa: "...ei ole vaimoista syntyneitten joukosta noussut -
suurempaa kuin Johannes Kastaja..."
Jumalan mielisuosio oli hänen yllään, -
koska hän oli niin antautunut Jumalan valtakunnan asialle.
"Mutta nähdessään paljon fariseuksia ja saddukeuksia..."
Saddukeukset hylkäsivät suuren osan Jumalan Sanasta.
He uskoivat vain Tooraan, Jumalan käskyihin.
Mutta koska he hylkäsivät muut Kirjoitukset, -
he eivät uskoneet Jumalan valtakuntaan tai ikuiseen elämään.
He eivät uskoneet Jumalan aktiiviseen toimintaan eivätkä enkeleihin.
Fariseukset olivat korvanneet Jumalan lain omilla perinnäissäännöillään.
Mutta koska kaikki menivät kasteelle -
ja Johannesta pidettiin yleisesti Jumalan lähettämänä, -
myös fariseukset ja saddukeukset lähtivät kasteelle.
Mutta Johannes ymmärsi heidän olevan tekopyhiä.
Näin hän sanoi heille. Jae 7: -
"...hän sanoi heille: "Te kyykäärmeitten sikiöt, -
kuka on neuvonut teitä pakenemaan tulevaista vihaa?"
Johannes halusi tietää, kuka heitä oli neuvonut.
Hehän eivät kuunnelleet profeettoja. Eli: "Miksi tulitte tänne?"
Johannes puhui selkeästi Jumalan valtakunnasta ja tulevasta vihasta.
Valtakuntaa ei perusteta, ennen kuin Jumalan viha lankeaa maailmaan
Tarkoitan Jumalan valtakuntaa sen täyteydessä, -
kun Messias palaa ja perustaa tuhatvuotisen valtakunnan.
Ensin kuitenkin lankeaa Jumalan tuomio ja viha.
Johannes ei silti suoraan torjunut heitä vaan kehotti: -
"Tehkää sentähden parannuksen soveliaita hedelmiä..."
Johanneksen kaste oli parannuksen teon kaste. Siitä piti seurata hedelmiä.
Jae 9: "...älkääkä luulko saattavanne sanoa mielessänne: -
'Onhan meillä isänä Aabraham'..."
Merkkaisin kynällä tuon kohdan.
Tarkistin eilen illalla 28 eri raamatunkäännöstä.
Tuo jae oli oikein vain yhdessä niistä, International Standard Versionissa.
Muut lisäsivät tai vaihtoivat sanoja. Ei niin tarvitse tehdä.
Jakeessa 9 sanotaan kirjaimellisesti: -
"...älkääkä luulko saattavanne sanoa mielessänne..."
Eli: "Älkää luulko, ettette tarvitse parannusta tai Messiasta, -
koska teillä on isä Aabraham."
Useimmat käännökset sanovat: -
"Meillä on meidän isänämme Aabraham."
Mutta alkutekstissä ei ole sanaa "meidän".
Sanat "isä" ja "Aabraham" ovat samassa muodossa.
Ne ovat yksikön maskuliinin akkusatiivissa olevia nimisanoja.
Ne kuuluvat yhteen.
"Meillä on Aabraham isänämme" ei ole oikea käännös.
Siinä sanotaan kirjaimellisesti: -
"Älkää sanoko: 'Meillä on isä Aabraham.'"
"...sillä minä sanon teille, -
että Jumala voi näistä kivistä herättää lapsia Aabrahamille."
Eli: "Älkää luulko, että kelpaatte Jumalalle -
jonkun perityn asian vuoksi, -
sen vuoksi, että polveudutte Aabrahamista fyysisesti."
Messias kehottaa aina ennen kaikkea juutalaisia -
palaamaan Jumalan luo, jotta he voisivat vaikuttaa muihin kansoihin.
Suurin osa juutalaisista ei tehnyt parannusta.
Kapinointimme ei silti estä Jumalan suunnitelmia toteutumasta, -
mutta se estää meitä saamasta Jumalan siunauksia.
Hän tarkoittaa: "Ymmärtäkää, ettei Jumala ole teistä riippuvainen.
Hän voi herättää Aabrahamille perillisiä vaikka kivistä."
Jakeessa 10 Johannes puhuu tulevasta tuomiosta.
Tuomio ilmenee kahdella eri tavalla.
En mene siihen nyt syvemmin, mutta jakeessa 10 sanotaan: -
"Jo on kirves pantu puitten juurelle; -
jokainen puu, joka ei tee hyvää hedelmää, -
siis hakataan pois ja heitetään tuleen."
Eli tuomio on tulossa.
Israel ei suurimmaksi osaksi ottanut tätä sanomaa vastaan.
Vain uskollinen jäännös teki niin.
Mutta koska koko kansa ei tehnyt parannusta, -
40 vuoden kuluttua saapui tuomio.
Koska Israel tuomittiin, Jumalan valtakunta työnnettiin syrjään.
Jumala ei perusta valtakuntaansa, -
ennen kuin Israel palaa hänen tykönsä.
Puhun nyt vähän eräästä väärästä opetuksesta, -
joka koskee Israelia ja sen parannuksen tekoa.
Israel palaa Jumalan luo, mutta siitä ei seuraa maailmanlaajuinen herätys, -
niin kuin jotkut opettavat.
Ei, vaan kun Israel palaa Jumalan luo, Messias perustaa valtakuntansa.
Nyt on aika kansojen tulla Jumalan luo.
Kun muista kansoista koottava määrä on tullut täyteen, -
Jumala siirtää huomionsa Israeliin.
Israel tulee uskoon ankarien ahdistusten ja koetusten jälkeen.
Sitä Sanassa tarkoittaa Jaakobin ahdistuksen aika.
Ahdistukset saavat Israelin etsimään Jumalaa.
He sanovat: "Siunattu olkoon hän, joka tulee Herran nimeen."
Se on kutsu Messiaalle. Messias saapuu ja perustaa valtakuntansa.
Jae 10: "Jo on kirves pantu puitten juurelle; -
jokainen puu, joka ei tee hyvää hedelmää, -
siis hakataan pois ja heitetään tuleen.
Minä kastan teidät vedellä parannukseen, -
mutta se, joka minun jäljessäni tulee, on minua väkevämpi, -
jonka kenkiäkään minä en ole kelvollinen kantamaan; -
hän kastaa teidät Pyhällä Hengellä ja tulella."
Tuon tulen tarkoitus on rakentaa.
Saat hänen tarkoittamansa henkikasteen tullessasi uskoon.
Siinä ei puhuta toisesta Hengen vuodatuksesta.
Tulen tarkoitus on puhdistaa.
Kun metalli sulatetaan tulessa, -
epäpuhtaudet nousevat pintaan ja ne voidaan poistaa.
Niin Pyhä Henki tekee uskovan elämässä.
Hän tahtoo poistaa uskovasta sen, mikä ei miellytä Jumalaa.
Tässä on asiayhteytenä parannus, Jumalan puoleen kääntyminen.
Kun teemme niin ja otamme vastaan Messiaan ja Pyhän Hengen, -
Henki alkaa poistaa meistä Jumalan tahdon vastaisia asioita.
Hän sanoo: "Minä kastan teidät vedellä parannukseen, -
mutta se, joka minun jäljessäni tulee, on minua väkevämpi...
hän kastaa teidät Pyhällä Hengellä ja tulella."
"Hänellä on viskimensä kädessään, -
ja hän puhdistaa puimatanterensa ja kokoaa nisunsa aittaan, -
mutta ruumenet hän polttaa sammumattomassa tulessa."
Jae 12 on tärkeä.
Messiaalla on kädessään viskain.
Viskaimen tarkoitus on erotella.
Messias ja hänen sanomansa erottelevat lampaat vuohista.
"Hänellä on viskimensä kädessään, -
ja hän puhdistaa puimatanterensa..."
Hän pitää sen, mikä on hyvää.
Viskaimella puidaan vehnänjyvät.
Sillä tavoin niistä irtoavat akanat.
"...ruumenet hän polttaa sammumattomassa tulessa."
Kreikan sanasta "sammumaton" saadaan sana asbesti.
Asbesti ei pala.
Siinä puhutaan ikuisesta tuomiosta.
Jotkut väittävät, että kuoleman- jälkeinen rangaistus loppuu aikanaan.
Ei se lopu vaan jatkuu ikuisesti.
Siksi on tärkeä kääntyä, kantaa hedelmää ja todistaa uskostaan.
Nähdään ensi viikolla. Paljon siunausta sinulle!
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Shalom Israelista!
Suomennos: Annamari Kortelainen